CELEX: 32013D0445
Language: sk
Date: 2013-08-29 00:00:00
Title: 2013/445/EÚ: Vykonávacie rozhodnutie Komisie z  29. augusta 2013 , ktorým sa mení príloha E k smernici Rady 91/68/EHS, pokiaľ ide o vzory veterinárnych osvedčení pre obchod s ovcami a kozami v rámci Únie a zdravotné požiadavky, pokiaľ ide o klusavku [oznámené pod číslom C(2013) 5527]  Text s významom pre EHP

31.8.2013   
            
            
               SK
            
            
               Úradný vestník Európskej únie
            
            
               L 233/48
            
         VYKONÁVACIE ROZHODNUTIE KOMISIE
   z 29. augusta 2013,
   ktorým sa mení príloha E k smernici Rady 91/68/EHS, pokiaľ ide o vzory veterinárnych osvedčení pre obchod s ovcami a kozami v rámci Únie a zdravotné požiadavky, pokiaľ ide o klusavku
   [oznámené pod číslom C(2013) 5527]
   (Text s významom pre EHP)
   (2013/445/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a kozami vo vnútri Spoločenstva (1), a najmä na jej článok 14 ods. 2,
   keďže:
   
               (1)
            
            
               V smernici 91/68/EHS sa stanovujú veterinárne podmienky upravujúce obchod s ovcami a kozami v rámci Únie. Okrem iného sa v nej stanovuje, že ovce a kozy musia byť počas prevozu na miesto určenia sprevádzané veterinárnym osvedčením podľa vzoru I, II alebo III uvedeným v prílohe E k uvedenej smernici.
            
         
               (2)
            
            
               Nariadením Európskeho parlamentu a Rady (ES) č. 999/2001 (2) sa stanovujú pravidlá prevencie, kontroly a eradikácie niektorých prenosných spongiformných encefalopatií (transmissible spongiform encephalopathies, TSE) u hovädzieho dobytka, oviec a kôz. V prílohe VII k uvedenému nariadeniu sa stanovujú opatrenia na kontrolu a eradikáciu TSE. Okrem toho sa v kapitole A prílohy VIII k uvedenému nariadeniu stanovujú podmienky pre obchod so živými zvieratami, spermou a embryami v rámci Únie.
            
         
               (3)
            
            
               Vzhľadom na nové vedecké poznatky bolo nariadenie (ES) č. 999/2001 zmenené nariadením Komisie (EÚ) č. 630/2013 (3). Zmenami nariadenia (ES) č. 999/2001 sa odstraňuje väčšina obmedzení týkajúcich sa atypickej klusavky. Dochádza nimi aj k ďalšiemu zosúladeniu pravidiel týkajúcich sa obchodu s ovcami a kozami v rámci Únie s normami Svetovej organizácie pre zdravie zvierat (OIE), aby zohľadňovali prísnejší prístup, pokiaľ ide o klasickú klusavku.
            
         
               (4)
            
            
               Vzory veterinárnych osvedčení II a III uvedené v prílohe E k smernici 91/68/EHS by sa preto mali zmeniť tak, aby zohľadňovali požiadavky na obchod s ovcami a kozami v rámci Únie, ktoré sú stanovené v nariadení (ES) č. 999/2001 zmenenom nariadením (EÚ) č. 630/2013.
            
         
               (5)
            
            
               Okrem toho by sa mal formát vzorov veterinárnych osvedčení I, II a III stanovených v prílohe E k smernici 91/68/EHS prispôsobiť formátu stanovenému v nariadení Komisie (ES) č. 599/2004 (4).
            
         
               (6)
            
            
               Smernica 91/68/EHS by sa preto mala zodpovedajúcim spôsobom zmeniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha E k smernici 91/68/EHS sa nahrádza textom v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 29. augusta 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 46, 19.2.1991, s. 19.
   
      (2)  Nariadenie Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (Ú. v. ES L 147, 31.5.2001, s. 1).
   
      (3)  Nariadenie Komisie (EÚ) č. 630/2013 z 28. júna 2013, ktorým sa menia a dopĺňajú prílohy k nariadeniu Európskeho parlamentu a Rady (ES) č. 999/2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (Ú. v. EÚ L 179, 29.6.2013, s. 60).
   
      (4)  Nariadenie Komisie (ES) č. 599/2004 z 30. marca 2004 o prijatí harmonizovaného vzorového certifikátu a kontrolnej správy, týkajúcich sa obchodu so zvieratami a produktmi živočíšneho pôvodu v rámci Spoločenstva (Ú. v. EÚ L 94, 31.3.2004, s. 44).
   
      PRÍLOHA
      
         
            „PRÍLOHA E
            VZOR I
            
               
            
               
            
               
            VZOR II
            
               
            
               
            
               
            
               
            VZOR III